Turinys
Rodyklė 🔎︎

# Naudotojo duomenys

Čia galima įvesti arba taisyti duomenis apie programos naudotoją. Kai kurie duomenys jau gali būti įvesti „LibreOffice“ diegimo metu.

Jei norite tai atlikti…

Pasirinkite LibreOffice → ParinktysPriemonės → Parinktys → LibreOffice → Naudotojo duomenys.

Naudotojo duomenys naudojami „LibreOffice“ programos šablonuose ir vedikliuose. Pavyzdžiui, vardo ir pavardės laukų reikšmės naudojamos naujo dokumento autoriui automatiškai nustatyti. Autorius rodomas lange Failas → Savybės.

Kai kurios naudotojo duomenų reikšmės automatiškai įtraukiamos į vidinį žodyną, kad jas atpažintų rašybos tikrintuvė. Dokumento tekste padarius klaidą, programa pagal šiuos duomenis pasiūlys taisymo variantus. Atminkite, kad duomenų pakeitimai įsigalioja tik paleidus „LibreOffice“ iš naujo.

Naudotojo duomenys dar naudojami komentaruose ir taisymams sekti (pagal juos pažymimas komentarų ir pataisų autorius), taip pat vėliausiai taisytai vietai dokumente pažymėti (kai tas pats autorius vėliau atveria dokumentą, jam rodoma vėliausiai jo taisyta dokumento vieta).

#### Žymeklio vieta

Paprastai visi dokumentai atveriami su žymekliu dokumento pradžioje.

Vienintelė išimtis – teksto dokumentą įrašo ir vėl atveria tas pats autorius. Tokiu atveju žymeklis bus toje pačioje dokumento vietoje, kurioje buvo įrašant dokumentą. Tai suveiks tik tada, kai parinkčių lange LibreOffice → ParinktysPriemonės → Parinktys → LibreOffice → Naudotojo duomenys yra nurodytas autoriaus vardas.

## Adresas

Adreso parinkčių grupėje galima nurodyti ir taisyti savo asmens duomenis.

### Įmonė

Įveskite savo įmonės pavadinimą.

### Vardas

Įveskite savo vardą.

### Pavardė

Įveskite savo pavardę.

### Inicialai

Įveskite savo inicialus.

### Gatvė

Įveskite savo gatvės pavadinimą.

### Pašto kodas

Įveskite savo vietovės pašto kodą.

### Miestas

Įveskite savo miesto pavadinimą.

### Country

Type your country.

### Regionas

Type your state.

### Laipsnis

Įveskite savo laipsnio pavadinimą.

### Pareigos

Įveskite savo pareigų įmonėje pavadinimą.

### Tel. (namų)

Įveskite asmeninį telefono numerį.

### Tel. (darbo)

Įveskite darbo telefono numerį.

### Faksas

Įveskite savo fakso numerį.

### El. paštas

Įveskite savo el. pašto adresą. Pavyzdžiui, vardenis.pavardenis@libreoffice.org.

## Šifravimas

Čia nustatomas viešasis raktas OpenPGP šifravimui ir skaitmeniniam parašui. Šis raktas bus iš anksto parinktas kaskart, kai pasirašysite ar šifruosite dokumentą.

### OpenPGP parašo raktas

Iš išskleidžiamojo sąrašo pasirinkite norimą OpenPGP raktą ODF dokumentams pasirašyti.

### OpenPGP šifravimo raktas

Iš išskleidžiamojo sąrašo pasirinkite norimą OpenPGP raktą ODF dokumentams šifruoti.

### Užšifruojant dokumentus visada leisti peržiūrą sau

Pažymėkite šią parinktį, jei failą norite užšifruoti ir savo viešuoju raktu, kad galėtumėte atverti dokumentą naudodamiesi savo privačiuoju raktu.

Laikykite šią parinktį įgalintą, jei kada nors norėtumėte iššifruoti savo užšifruotus dokumentus.